Ordonanța Curții (Camera a doua) din 3 decembrie 2014 – ASPROD
(Cauza C‑313/14)
„Directiva 92/83/CEE – Armonizarea structurilor accizelor la alcool și băuturi alcoolice – Articolul 27 alineatul (1) litera (f) – Scutire de la plata accizei armonizate – Produse zaharoase – Obligația de obținere a unei decizii a administrației fiscale care stabilește limitele maxime de utilizare a produselor respective”
Dispoziții fiscale – Armonizarea legislațiilor – Accize – Directiva 92/83 – Alcool și băuturi alcoolice – Scutiri de la plata accizei armonizate – Scutire supusă cerinței privind obținerea unei decizii distincte a administrației fiscale competente care definește limitele maxime de utilizare autorizate – Inadmisibilitate [Directiva 92/83 a Consiliului, art. 27 alin. (1) lit. (f)] (a se vedea punctele 19, 22 și 25-27 și dispozitivul)
Dispozitivul
Articolul 27 alineatul (1) litera (f) din Directiva 92/83/CEE a Consiliului din 19 octombrie 1992 privind armonizarea structurilor accizelor la alcool și băuturi alcoolice trebuie interpretat în sensul că se opune unei reglementări naționale precum cea în discuție în litigiul principal, care supune aplicarea scutirii de la plata accizei armonizate prevăzute de această dispoziție condiției ca operatorul vizat să dispună de o decizie a administrației fiscale care stabilește limitele maxime de utilizare a produselor scutite în temeiul acestei dispoziții.